## REGULAMENTUL

# Concursului internaţional de recital

# din lirica eminesciană „La Putna”

## NOȚIUNI GENERALE

Concursul Internațional de recital este dedicat marelui poet Mihai Eminescu și se organizează de Secția Informare și relații cu comunitatea sub egida Direcției Generale Educație, Tineret și Sport a Consiliului municipal Chișinău.

Concursul este destinat elevilor din clasele a VII-a - a XI-a din instituțiile de învățământ general din municipiul Chișinău, face parte din proiectul internațional „Trasee eminesciene”, susținut de Consiliul Județean Suceava, Centrul Cultural „Bucovina”, Inspectoratul Şcolar Judeţean Suceava, Mănăstirea Putna și Centrul pentru Susţinerea Tradiţiilor Bucovinene. Partener local - Centrul Academic Internațional Eminescu.

## OBIECTIVELE CONCURSULUI

## Cultivarea expresiei artistice a cuvântului;

## Propagarea unui repertoriu de valoare din literatura națională în instituțiile de învățământ din municipiul Chișinău;

## Promovarea operei eminesciene în rândul elevilor din Bucovina, din Regiunea Cernăuți și din Chișinău;

## Conștientizarea în rândul elevilor a importanței studierii operelor lui Mihai Eminescu;

## MODUL DE ORGANIZARE A CONCURSULUI

## La concursul internațional de recital pot participa elevi din instituțiile de învățământ general din municipiul Chișinău.

## Concursul se organizează în trei etape:

**Etapa I-a** – elevii se vor înregistra până pe data de **17 mai 2021**, **completând fișa de înregistrare la concurs și expediind-o la adresa de e-mail:****irc.chisinau@gmail.com** indicând: numele, prenumele, numărul de contact, instituția de învățământ, profesorul de limba română și denumirea poeziei alese spre recitare.

## Etapa a II-a – etapa municipală a Concursului internaţional de recital din lirica eminesciană „La Putna”. Elevii din municipiul Chișinău doritori de a participa în concurs, vor expedia la adresa de e-mail: irc.chisinau@gmail.com până la data de 21 mai 2021, filmulețul cu recitalul versurilor sau unui fragment din lirica eminesciană (indicând numele, prenumele, numărul de contact, instituția de învățământ, profesorul de limba română și denumirea poeziei alese spre recitare).

**Etapa a III-a** – Se va desfășura în format online cu recitarea poezilor căștigatoare în data de 15.06.2021.

## CONDIȚII DE PARTICIPARE

## La concurs pot participa elevii care își fac studiile în instituțiile de învățământ general secundar (clasele a VII-a – a XI-a).

## CRITERII DE APRECIERE

Pentru aprecierea concurenților și determinarea învingătorilor în concurs, va fi ales un juriu în componența căruia vor fi întruniți specialiști în domeniu.

**Juriul va aprecia:**

* Dicția și pronunțarea;
* Ritmurile variate de vorbire, expresivitatea rostirii artistice;
* Ținuta scenică;
* Valoarea artistică a textelor selectate;
* Originalitatea.
1. **DISPOZIŢII FINALE**

În cadrul concursului, 10 elevi laureați (locurile I, II, III şi menţiunile I, II şi III) vor beneficia de diplome.